1. ปัจจัยความเสี่ยง

1.  ปัจจัยเสี่ยงในด้านโรงงาน

  1.1.1 ความเสี่ยงจากสภาพโรงงานที่ชำรุดทรุดโทรม

  จากการที่เครื่องจักรไม่สามารถผลิตได้ตามกำลังการผลิตที่ออกแบบและสภาพโรงงานที่ชำรุดทรุดโทรมเนื่องจากขาดการบำรุงรักษามาเป็นเวลานานเพราะขาดเงินทุนหมุนเวียน
  อีกทั้งเป็นโรงงานอุตสาหกรรมเคมีและตั้งอยู่ริมทะเลจึงมีอัตราการกัดกร่อนสูง
  ตลอดจนยังมีความเสี่ยงในด้านอื่นๆ อีก เช่น ปัญหาสิ่งแวดล้อมและชุมชน เป็นต้น บริษัทฯ
  ได้แต่งตั้งที่ปรึกษาอิสระทางเทคนิคให้ทำการศึกษาเพื่อปรับปรุงซ่อมแซมโรงงานพบว่า
  การที่บริษัทจะลงทุนปรับปรุงแก้ไขโรงงาน ในเบื้องต้นโดย ก่อสร้างหอดูดซับก๊าซ
  การพ่นวัสดุกันไฟอาคาร การติดตั้งปั๊มหมุนเวียนกรด และซ่อมแซมเครื่องจักรอุปกรณ์เสียหาย
  ซึ่งคิดเป็นเงินงบประมาณ 238 ล้านบาทนั้น
  บริษัทจะยังไม่สามารถแก้ไขเครื่องจักรให้ดำเนินการได้
  เนื่องจากยังมีความเสียหายภายในเครื่องจักรซึ่งมองไม่เห็นจากภายนอกคิดเป็นเงินงบประมาณอีก
  ประมาณ 170 ล้านบาท และแม้ดำเนินการซ่อมแซมดังกล่าวทั้งหมดแล้ว
  โรงงานก็จะสามารถผลิตปุ๋ยเชิงประกอบได้ไม่เกิน 550,000 ตันต่อปี อย่างแน่นอน ทั้งนี้
  เนื่องจากการปรับปรุงเครื่องจักรดังกล่าวเป็นเพียงการทำให้สามารถใช้งานได้ไม่ใช่การปรับปรุงเครื่องจักรให้ดีขึ้นหรือมีประสิทธิภาพเหมือนเครื่องจักรใหม่แต่อย่างใด

2.  ความเสี่ยงทางด้านสิ่งแวดล้อม

  จากสภาพเครื่องจักรที่มีปัญหา ทำให้บริษัทฯ มีความเสี่ยงด้านสิ่งแวดล้อมจากหน่วยผลิตต่างๆ ดังนี้

-   หน่วยผลิตกรดกำมะถัน ( U300)

  จากสภาพเครื่องจักรปัจจุบัน มีเหตุจำเป็นต้องหยุดเดินเครื่องกระทันหันบ่อยครั้ง
  ซึ่งการเดินเครื่องขึ้นมาใหม่นั้นในระยะแรก จะเกิดค่าก๊าซ SO₂ เกินค่าที่ยอมรับได้ (500
  ppm)เป็นจำนวนมากมีผลทำให้ชุมชนที่อยู่ในบริเวณใกล้เคียงได้รับผลกระทบจากก๊าซดังกล่าว
  จึงกลายเป็นความเสี่ยงทางด้านสิ่งแวดล้อมที่อาจเกิดขึ้นได้หากยังคงเดินเครื่องผลิตต่อไป

-   หน่วยผลิตกรดฟอสฟอริก ( U400)

  ในการเดินเครื่องผลิตกรดฟอสฟอริก จะมีน้ำเสียออกจากโรงงานจำนวนมากถึง 5,000
  ลูกบาศก์เมตรต่อวัน ซึ่งจะต้องมีค่าใช้จ่ายในการบำบัดนำเสียสูงมาก
  ในขณะที่กระบวนการผลิตมีการทำปฏิกิริยาระหว่างหินฟอสเฟตกับกรดกำมะถันจะก่อให้เกิดไอและกลิ่นเหม็นซึ่งต้องนำมาผ่านกระบวนการบำบัดก๊าซแต่ก็ยังไม่สามารถกำจัดได้ทั้งหมด
  จึงเป็นมลภาวะทางกลิ่นซึ่งได้รับการร้องเรียนจากโรงงานและชุมชนในบริเวณใกล้เคียงอยู่ตลอดเวลา

-   หน่วยปั้นเม็ดปุ๋ยเคมี ( U500)

  จากกระบวนการผลิตที่ก่อให้เกิดฝุ่นปุ๋ยจำนวนมาก
  จึงทำให้เกิดการกัดกร่อนทั่วไปในโรงงานสูงมาก ดังนั้นเครื่องจักรจึงมีการเสียหายบ่อย
  อีกทั้งเกิดสภาพแวดล้อมที่ไม่ดีต่อการทำงานของพนักงาน
  นอกจากนี้สภาพเครื่องจักรที่เสียหายในปัจจุบันเมื่อเดินเครื่องผลิตปุ๋ยเคมีจะเกิดควันขาวเป็นไอน้ำที่มีส่วนผสมของสารฟลูออไรด์ออกมาจำนวนมากก่อให้เกิดความรำคาญของโรงงานและชุมชนในบริเวณใกล้เคียง

1.2 ปัจจัยเสี่ยงด้านการตลาด

  1.2.1 ความเสี่ยงจากสภาวะการตลาดอันเกิดจากสภาพภูมิอากาศ

  จากความผันผวนของสภาพภูมิอากาศตั้งแต่ปี 2548 ทำให้ผลผลิตในภาคเกษตรกรรมต่ำกว่าที่ควร
  ส่งผลให้กำลังซื้อปุ๋ยเคมีในปี 2549 ลดลงตามไปด้วย กอปรกับในปี 2549
  ประเทศไทยประสบภาวะน้ำท่วมเป็นวงกว้างในหลายภาคทั่วประเทศทำให้เกษตรกรต้องได้รับผลกระทบจากสภาพภูมิอากาศที่ไม่เอื้ออำนวยต่อการเพาะปลูก
  และยังมีภาวะฝนแล้งภาคตะวันออกซึ่งทำให้ขาดน้ำในการอุตสาหกรรมและการเกษตร
  สภาพภูมิอากาศดังกล่าวล้วนส่งผลกระทบกับการขาย
  และการผลิตของโรงงานปุ๋ยเคมีซึ่งต้องใช้น้ำดิบถังวันละภาวะดังกล่าวอาจเกิดขึ้นอีกเนื่องจากแหล่งกักเก็บน้ำที่มีไม่เพียงพอในขณะที่มีโรงงานอุตสาหกรรมเพิ่มขึ้นเรื่อยๆ

2.  ความเสี่ยงจากต้นทุนราคาวัตถุดิบสูงขึ้น

  ราคาวัตถุดิบสำหรับการผลิตปุ๋ยเคมีซึ่งเป็นไปตามกลไกราคาวัตถุดิบและน้ำมันในตลาดโลกนั้น ในปี
  2549 ที่ผ่านมายังคงผันผวนและอ่อนไหวต่อเหตุการณ์จราจล การก่อการร้าย ค่าขนส่ง
  และค่าเบี้ยประกันภัย คาดว่าความผันผวนนี้จะยังคงมีอยู่ต่อไปอีก

  1.2.3 ความเสี่ยงจากการที่ผู้บริโภคใช้สินค้าทดแทน

  ความเสี่ยงจากการเข้าใจผิดคิดว่าปุ๋ยอินทรีย์เป็นสินค้าทดแทนปุ๋ยเคมี
  เนื่องจากในปัจจุบันนโยบายส่งเสริมการใช้ปุ๋ยอินทรีย์ของทางการทำให้เกษตรกรหันมาใช้ปุ๋ยอินทรีย์กันมากขึ้น
  แต่ในขณะเดียวกันก็ยังมีเกษตรกรอีกเป็นจำนวนมากที่เข้าใจผิดว่าปุ๋ยอินทรีย์สามารถใช้ทดแทนปุ๋ยเคมีได้
  แต่โดยข้อเท็จจริงแล้วปุ๋ยอินทรีย์มีหน้าที่ปรับปรุงคุณภาพดิน
  ในขณะที่ปุ๋ยเคมีมีหน้าที่ให้สารอาหารแก่พืช
  ดังนั้นการใช้ปุ๋ยทั้งสองประเภทควบคู่กันตามความเหมาะสมของสภาพดินและพืชที่ทำการเพาะปลูกจึงจะเป็นแนวทางที่ถูกต้อง

  ความเสี่ยงจากการใช้ปุ๋ยเคมีประเภทอื่น เนื่องจากปัจจุบันกำลังซื้อของเกษตรกรลดลง
  จึงพยายามหาปัจจัยการผลิตที่ราคาถูกลง เกษตรกรบางกลุ่มจึงหันไปใช้ปุ๋ยเคมีประเภทคลุกเคล้า
  (Bulk Blending) ซึ่งมีราคาถูกกว่าแม้ว่าคุณภาพจะต่ำกว่าปุ๋ยเคมีเชิงประกอบ (Chemical
  Compound) แบบที่บริษัทฯ ผลิต

1.3 ความเสี่ยงทางการเงิน

  1.3.1 ความเสี่ยงทางด้านสภาพคล่อง

ในปี 2549 บริษัทฯ อยู่ในช่วงหยุดการผลิตปุ๋ยเคมีชั่วคราว
โดยมีรายได้หลักมาจากการขายสินค้าคงเหลือที่มีอยู่และขายผลผลิตระหว่างทาง
ดังนั้นความเสี่ยงด้านสภาพคล่องอาจเกิดขึ้นได้หากลูกค้าไม่ชำระหนี้ให้แก่บริษัทและบริษัทย่อยตามกำหนดเวลาโดยปกติของการค้า
เพื่อบริหารความเสี่ยงดังกล่าว
บริษัทและบริษัทย่อยจึงมีนโยบายการติดตามหนี้กับลูกค้าอย่างเข้มงวดและประเมินความสามารถทางการเงินของลูกค้าในแต่ละช่วงเวลา

1.3.2 ความเสี่ยงจากอัตราแลกเปลี่ยนเงินตราต่างประเทศ

บริษัทฯ มีความเสี่ยงจากอัตราแลกเปลี่ยนเงินตราต่างประเทศ
ซึ่งเกิดจากการนำเข้าและส่งออกสินค้า โดยกำหนดราคาซื้อขายเป็นเงินสกุลดอลลาร์สหรัฐ
เมื่อมีความผันผวนจากอัตราแลกเปลี่ยนดังกล่าว
อาจส่งผลกระทบต่อต้นทุนสินค้าที่นำเข้ามาขายและรายได้จากการส่งออกสินค้าได้ บริษัทฯ
จึงมีนโยบายที่จะลดความเสี่ยงจากอัตราแลกเปลี่ยนโดยการ Matching Currency
เงินตราต่างประเทศ อีกทั้ง บริษัทฯ
จะทำสัญญาซื้อขายอัตราแลกเปลี่ยนล่วงหน้าทันทีที่มีโอกาสเพื่อลดความเสี่ยงจากอัตราแลกเปลี่ยนดังกล่าว

  1.3.3 ความเสี่ยงจากการให้สินเชื่อ

ด้วยลักษณะการขายสินค้าของบริษัทฯ ได้มีการขายสินค้าเป็นเงินเชื่อให้กับลูกค้า
บริษัทฯจึงมีความเสี่ยงจากการให้สินเชื่อดังกล่าว ดังนั้น บริษัทฯ
จึงได้แต่งตั้งคณะกรรมการสินเชื่อเพื่อกำหนดนโยบายการให้สินเชื่อและหลักประกันที่ลูกค้าจะต้องนำมาวางกับบริษัทฯ
อีกทั้งได้พิจารณาสินเชื่ออย่างเหมาะสมและได้พยายามลดวงเงินกับระยะเวลาที่ให้สินเชื่อลูกค้าแต่ละรายในช่วงที่ผ่านมา
จึงไม่คาดว่าจะได้รับความเสียหายที่เป็นสาระสำคัญเนื่องจากการเก็บหนี้ไม่ได้ในปัจจุบัน